સારાંશ માટે દસ્તાવેજ: જોકે, ગુરુવારે જ્યારે આ બેઠકના આમંત્રણ વિશે ચર્ચા શરૂ થઈ હતી ત્યારે અમેરિકન પ્રશાસને ટ્રમ્પ અને કિમ જોંગ ઉનની મુલાકાત માટે કોઈ જ શરતનો ઉલ્લેખ નહોતો કર્યો.

વાઇટ હાઉસનાં પ્રવક્તા સારા સૅન્ડર્સે શુક્રવારે પત્રકારોને માહિતી આપતાં કહ્યું, "આ બેઠક ત્યાં સુધી નહીં થઈ શકે, જ્યાં સુધી ઉત્તર કોરિયા એવા કેટલાંક પગલાં ન ભરે, જેને માટે તેણે પહેલાથી જ વાયદો કરેલો છે."

તમને આ વાંચવું પણ ગમશે:

સૅન્ડર્સે એ સ્પષ્ટતા નથી કરી કે ઉત્તર કોરિયાએ કયા વાયદા પૂરા કરવાના છે, અથવા આ બેઠકને શક્ય બનાવવા ઉત્તર કોરિયાએ શું પગલાં લેવા પડશે.

વાઇટ હાઉસનાં પ્રવક્તા સારા સૅન્ડર્સે સ્પષ્ટ રીતે કોઈ જ વાત ન કરી

સૅન્ડર્સે કહ્યું કે, જ્યારે ઉત્તર કોરિયાની કથની અને કરણીમાં અંતર નહીં રહે ત્યારે જ ટ્રમ્પ સાથે બેઠક થશે.

તેમણે જણાવ્યું, "આપણે એ નથી ભૂલવાનું કે ઉત્તર કોરિયાએ કોઈ વાયદો કર્યો હતો. તેમણે પરમાણુ શસ્ત્રોનો ત્યાગ કરવાનો તથા પરમાણુ અને મિસાઇલ પરિક્ષણો ન કરવાનો પણ વાયદો કર્યો હતો."

તેમણે ઉમેર્યું, "એમણે એ પણ માન્યું છે કે, અમારો સૈન્ય અભ્યાસ ચાલુ રહેશે. એ વાત સ્પષ્ટ થઈ જવી જોઈએ. અમેરિકા કોઈ છૂટછાટ નથી આપી રહ્યું, પરંતુ ઉત્તર કોરિયાએ કેટલાક વાયદા જરૂર કર્યા છે અને આ બેઠક ત્યાં સુધી ન થઈ શકે, જ્યાં સુધી ઉત્તર કોરિયા દ્વારા કરવામાં આવેલા વાયદા પર નક્કર પગલાં ન ભરાય."

એકલા પાડવાનો વ્યૂહ

ઉત્તર કોરિયા પર પરમાણુ કાર્યક્રમ બંધ કરી દેવાનું દબાણ છે

આ સંભવિત બેઠકથી શું અપેક્ષા રાખી શકાય? સૅન્ડર્સે આ વિશે કહ્યું, "જુઓ, ઘણુ બધુ સંભવ છે. એમ તો ઘણી શક્યતાઓ છે, પરંતુ હું તમને જણાવી દઉં કે રાષ્ટ્રપતિએ બેઠકનું આમંત્રણ એ આધારે સ્વીકાર્યું છે કે સાબિત થઈ શકે તેવા નક્કર પગલાં ભરવામાં આવશે."

ગુરુવારે દક્ષિણ કોરિયાના રાષ્ટ્રીય સુરક્ષા સલાહકાર ચુંગ ઈયૂ-યોંગે વાઇટ હાઉસમાં એ જાહેરાત કરી હતી કે મે સુધીમાં ટ્રમ્પ અને કિમ જોંગ-ઉન વચ્ચે મુલાકાત થશે.

ચુંગે કહ્યું હતું કે કિમે આ દરમિયાન પરમાણું બોમ્બ અને મિસાઇલ પરિક્ષણ ન કરવાનું પણ આશ્વાસન આપ્યું છે.

અમેરિકાના ઉપ-રાષ્ટ્રપતિ માઇક પેંસે કહ્યું છે કે ઉત્તર કોરિયાને એકલું પાડી દેવાની અમેરિકાની વ્યૂહરચના કામ કરી રહી છે. ઉત્તર કોરિયા દ્વારા અમેરિકાના રાષ્ટ્રપતિ ડોનાલ્ડ ટ્રમ્પ સાથે મુલાકાત કરવાનો નિર્ણય આ વાતની સાબિતી છે. 

જોકે, વાઇટ હાઉસે એ સ્પષ્ટતા નથી કરી કે શું આ બેઠક પહેલા કે પછી ઉત્તર કોરિયાએ પરમાણુ હથિયારોનો ત્યાગ...\nદસ્તાવેજની સમાન ભાષામાં સારાંશ:
અમેરિકાએ રાષ્ટ્રપતિ ડોનાલ્ડ ટ્રમ્પ અને ઉત્તર કોરિયાઈ નેતા કિમ જોંગ ઉન વચ્ચેની સંભવિત મુલાકાત વિશે હવે એક શરત મૂકી છે. અમેરિકાએ કહ્યું છે કે ઉત્તર કોરિયા પહેલા કંઇક નક્કર પગલાં ભરે પછી જ આ મુલાકાત સંભવ બનશે.